Wuermwutz

De Wuermwutz oder Wuermfortsaz, am Fachbegrëff Appendix (lat.: appendix vermiformis), ass eng kleng Auswuessung a Form vun engem Schlauch um Enn vum Blinddaarm. 

Mat engem Enn hänkt de Wuermwutz also um Blinddaarm, dat anert Enn ass zou. Bannen ass de Wuermwutz huel a mat enger Schläimhaut ausgekleet.Öffentliches Gesundheitsportal Österreichs: Blinddarmentzündungbritannica.com Appendix

Beim Mënsch ass en duerchschnëttlech 10 Zentimeter laang. En zielt zum lymphatesche System, dat heescht en hëlleft bei der Ofwier vu Krankheetserreeger, besonnesch an der Kandheet. E spillt keng direkt Roll bei der Verdauung. 

Et gëtt ugeholl, datt de Wuerwutz och e Reservoir fir Daarmflora ass. Wann no enger Duerchfallerkrankung den Daarm séier muss mat Daarmbakteerien neibesidelt ginn, da komme se aus dem Wuermwutz.DocCHeck Flexicon: appendix vermiformis

D'Entzündung vum Wuermwutz ass d'Appendicitt, déi ëmgangssproochlech fälschlecherweis och "Blinddaarmentzündung" genannt gëtt. De Mënsch kann en normaalt Liewen ouni Wuermwutz féieren, wann deen operativ erausgeholl muss ginn.

 Um Spaweck 

Kategorie:Verdauungsapparat
Kategorie:Lymphatesche System